Hicham El Guerrouj

Hicham El Guerrouj (født 1974) er en marokkansk tidligere friidrettsutøver som spesialiserte seg på distansene fra 1500 til 5000 meter.

El Guerrouj debuterte internasjonalt i 1994. Resultatene gjorde ham raskt verdenskjent, tidene lå svært nær verdensrekorden. I OL 1996 i Atlanta endte han på en skuffende 8.-plass i 1500-meterfinalen.

El Guerrouj kom sterkt tilbake og ble verdensmester på distansen i Athen i 1997 og i Sevilla i 1999. 14. juli 1998 satte han ny verdensrekord på 1500 meter med tiden 3:26,00. Året etter satte han verdensrekorder på en engelsk mil (3:43,13) og på den lite løpte distansen 2000 meter (4:44,79). Jakob Ingebrigtsen satte ny rekord på 2000 meter i 2023, de øvrige tidene er fremdeles gjeldende verdensrekorder (september 2023).

Foran OL 2000 i Sydney var han storfavoritt til å vinne 1500 meter, men ble overraskende henvist til sølvplass kenyaneren Noah Ngeny i finalen.

Historien gjentok seg: Igjen ble El Guerrouj verdensmester på 1500 meter to ganger, i 2001 i Edmonton og i 2003 i Paris. Dermed er han den eneste som har greid å forsvare verdensmestertittelen tre ganger på rad. I VM 2003 tok han også sølvmedalje på 5000 meter.

I OL 2004 i Athen gikk endelig drømmen om olympisk gull i oppfyllelse, da han spurtslo Bernard Lagat i finalen på 1500 meter. Og noen dager senere satte El Guerrouj kronen på verket med sin andre gullmedalje, denne gang på 5000 meter, foran Kenenisa Bekele fra Etiopia.

Hans store forbilde var landsmannen Said Aouita.

 Fotnoter 

 Referanser 

 Eksterne lenker 


 Beskrivelse av Hicham El Guerroujs treningsopplegg på Marius Bakkens hjemmeside (engelsk)

Kategori:Personer fra regionen Oriental i Marokko
Kategori:Marokkanske mellomdistanseløpere
Kategori:Marokkanske langdistanseløpere
Kategori:Olympiske mestere for Marokko
Kategori:Verdensmestere i friidrett for Marokko
Kategori:Deltakere for Marokko under Sommer-OL 1996
Kategori:Friidrettsutøvere under Sommer-OL 1996
Kategori:Medaljevinnere under Sommer-OL 2000
Kategori:Deltakere for Marokko under Sommer-OL 2000
Kategori:Friidrettsutøvere under Sommer-OL 2000
Kategori:Medaljevinnere under Sommer-OL 2004
Kategori:Deltakere for Marokko under Sommer-OL 2004
Kategori:Friidrettsutøvere under Sommer-OL 2004
Kategori:Deltakere for Marokko under VM i friidrett 1997
Kategori:Deltakere for Marokko under VM i friidrett innendørs 1995
Kategori:Deltakere for Marokko under VM i friidrett innendørs 1997
Kategori:Verdensrekordsettere i friidrett
Kategori:IOK-medlemmer
Kategori:Olympiske sølvmedaljevinnere for Marokko
Kategori:Olympiske mestere i friidrett
Kategori:Olympiske sølvmedaljevinnere i friidrett
Kategori:VM-sølvmedaljevinnere i friidrett for Marokko
Kategori:Verdensmestere i friidrett innendørs